***ПОСЕТИЛИ СМО САЈАМ КЊИГА У БЕОГРАДУ***

Ове године ученици наше школе посетили су Сајам књига у Београду. Унапред испланиран програм, добро расположење ученика и лепо време, утицали су да све протекне у најбољем реду. Ученике су на овом путу пратили: школски библиотекар Данијела Негић, наставница српског језика Слађана Кошанин, учитељице: Сузана Тасић, Биљана Симић Грчић и Марија Марић, педагог Мирјана Радеч и секретар школе Зоран Кресоја.



За Београд смо кренули у јутарњим часовима 29. октобра 2015. године. Према предвиђеном програму организације пута, на Сајму смо се задржали до 15:00 часова. Све похвале ученицима који су се одазвали нашем позиву да посете ову велику манифестацију у част књиге и књижевности. На Сајам су ишли ученици свих разреда, а Давид Трифуновић, ученик првог разреда, био је један од најмлађих посетиоца Сајма књига ове године. Ученицима наше школе најзанимљивији су били штандови издавачке куће „Креативни центар“, „Вулкан“, „Чаробна књига“, „Евро-Ђунти“ као и штанд Русије – земље почасног госта. На штанду издавачке куће „Креативни центар“ наши ученици су се дружили са Виолетом Бабић, ауторком „Књиге за сваку девојчицу“ која је у протеклој школској години била најчитанија књига у нашој библиотеци. Вратили смо се препуни утисака, са понеком књигом у рукама и жељом да и следеће године посетимо Сајам књига у Београду.

*Виолета Бабић потписује књиге нашим ученицима*



*Давид Трифуновић, ученик првог разреда, био је један од најмлађих посетилаца Сајма књига*



*Ученици су пажљиво бирали књиге*



*Слоган овогодишњег Сајма књига био је „Шта би било да није?“*

**

*На штанду Русије, земље почасног госта, забавили смо се и добили лепе поклоне*

**

*Издавачка кућа „Пчелица“*

**

*Овогодишњи Сајам књига био је у знаку стогодишњице рођења Бранка Ћопића*

**

*Кад је свакo пронашао књигу за себе, били смо спремни за повратак*